Vanuit die donkerte van die klerekas waarin sy deur ’n rower toegesluit is, het ’n inwonende huiswerker van Germiston aan die Oos-Rand gehoor hoe dieselfde booswig ook haar werkgewer se huilende vyfjarige dogtertjie in ’n kas indwing.
Eers sowat ’n halfuur later kon sy die angsbevange meisietjie bevry en het die “handmerke om haar nek” en haar “bloedbevlekte borskas” getuig van die trauma wat die kind deurgemaak het.
Só het me. Lifina Mweli, vandag nog die huiswerker van dié gesin in Senderwood, gister in die Johannesburgse hooggeregshof getuig oor die dag wat sy en die meisietjie verlede jaar gewelddadig deur ’n rower oorval is.
Hy het toe eers Mweli se hande vasgebind, waarna hy haar van agter gewurg het toe sy haar probeer bevry het.
“Ek kon nie asemhaal óf skree nie,” het sy vertel en getuig hoe sy daarna ook die loop van ’n pistool teen haar nek kon voel.
Nadat hy haar mond met ’n hemp uit die wasmandjie toegestop het, het hy ’n kluis uit haar werkgewer se klerekas gevat en in ’n sak geprop.
Vanuit die donker het sy toe gehoor hoe ’n aangrensende kas oopgemaak word en die huilende kind beveel word om daarin te klim, het sy getuig.
De Beer het beserings opgedoen toe hy in die middernagtelike ure met Sifuanda in ’n onderonsie by ’n plaaslike motorhawe betrokke was.
Hy beweer onder meer dat Sifuanda, wat ten tye van die voorval kaalvoet was en in ’n wit T-hemp en denim geklee was, hom met die pyp van ’n petrolpomp gewurg het.
Volgens Stassen gaan hulle die strafregtelike klagte uitbrei deur ook ’n klag van poging tot moord teen Sifuanda in te sluit.
’n Siviele eis vir huidige en toekomstige mediese koste gaan ook teen Sifuanda en die raad aanhangig gemaak word.
Me. Antjé Nortjé, die raad se hoof van beskermingsdienste, het vroeër aan Beeld gesê dat hulle die voorval sal ondersoek.
Sy het aan ’n plaaslike koerant gesê dat hulle, nadat die videoband waarop die voorval opgeneem is, bestudeer is, tevrede is dat Sifuanda nie “oormatige” krag tydens die voorval gebruik het nie.